hotchpotch/miracl-hf-unified huggingface dataset:
นาจิบ ราซัก
ดาโตะก์ ซรี ฮาจี โมฮัมมัด นาจิบ บิน ตุน ฮาจี อับดุล ราซัก () หรือ นาจิบ ราซัก เป็นนักการเมืองมาเลเซียจากพรรคอัมโน เป็นอดีตนายกรัฐมนตรีมาเลเซีย โดยดำรงตำแหน่งมาตั้งแต่ พ.ศ. 2552 ถึง พฤษภาคม พ.ศ. 2561 โดยได้ดำรงตำแหน่งต่อจากอับดุลละฮ์ อะฮ์มัด บาดาวี เขาเป็นบุตรชายของอับดุล ราซัก ฮุซเซน นายกรัฐมนตรีคนที่ 2
ในปี 2552 หลังจากที่พึ่งเข้ารับตำแหน่งใหม่ ๆ รัฐบาลของราซัก ได้จัดตั้งกองทุนความมั่งคั่งแห่งชาติที่ชื่อว่า 1Malaysia Development Berhad หรือกองทุน 1MDB ขึ้น โดยเป็นกองทุนของรัฐบาลที่จัดตั้งขึ้นมาเพื่อแสวงหากำไรโดยเฉพาะ รัฐบาลของราซักแถลงว่ากองทุนนี้จะทำให้กรุงกัวลาลัมเปอร์เป็นศูนย์กลางทางการเงินของภูมิภาค และหวังให้มาเลเซียเป็นประเทศรายได้สูงภายในปี 2563 อย่างไรก็ตาม กองทุนความมั่งคั่งแห่งชาตินี้แตกต่างจากกองทุนความมั่งคั่งฯของประเทศอื่นๆ คือใช้เงินกู้แทนที่จะเป็นเงินจากทุนสำรองเงินตราระหว่างประเทศ กองทุนนี้ได้กู้ยืมเงินจากต่างประเทศและสร้างหนี้มหาศาลแก่รัฐบาลมาเลเซีย โดยยอดหนี้ในปี 2558 คิดเป็นมูลค่ากว่า 4.2 หมื่นล้านริงกิต
ในปี 2558 กองทุนได้ผิดนัดชำระหนี้มูลค่า 1.1 หมื่นล้านดอลลาร์สหรัฐแก่เจ้าหนี้ต่างชาติ และในปีต่อมา "Wall Street Journal" ได้เปิดเผยว่า โครงการส่วนใหญ่ที่กองทุน 1MDB ไปลงทุน ซึ่งรวมถึงแหล่งน้ำมันและเหมืองแร่ในต่างประเทศนั้น ไม่สร้างผลกำไร หลังจากที่ได้มีการเปิดเผยเรื่องนี้ อัยการสูงสุด อับดุล ปาลาอิล เริ่มสืบสวนเชิงลึกว่าเงินจากกองทุนนี้ได้ไปยังที่ใดบ้าง และได้ปรากฏหลักฐานว่าตั้งแต่มีนาคม 2556 ถึงกุมภาพันธ์ 2558 มีเงินจำนวนรวมกว่า 681 ล้านดอลลาร์สหรัฐ (2,672 ล้านริงกิต) ได้ถูกโอนจาก 1MDB ไปยังบัญชีส่วนตัวของนาจิบ
การเปิดเผยดังกล่าวได้ก่อให้เกิดการประท้วงครั้งใหญ่ในกัวลาลัมเปอร์เรียกร้องให้นาจิบลาออก แม้แต่คนในคณะรัฐมนตรีของเขาก็ออกมาวิพากษ์วิจารณ์เขา ซึ่งบุคคลเหล่านั้นได้ถูกนาจิบปรับออกในการปรับคณะรัฐมนตรีกลางวาระ โดยนาจิบให้เหตุผลในการปรับออกว่า เขาต้องการทีมที่มีเอกภาพมากกว่านี้ ต่อมาในวันที่ 3 สิงหาคม 2558 สำนักงานป.ป.ช.ของมาเลเซียได้ออกมาแถลงว่า เงินโอนดังกล่าวเป็นเงินบริจาค ไม่ใช่เป็นเงินจากกองทุนฯ แต่ไม่ได้ระบุว่าใครเป็นผู้บริจาคและบริจาคทำไม หลังจากนั้นไม่กี่วัน สมาชิกพรรคอัมโนได้ออกมาแถลงว่า เงินบริจาคดังกล่าวเป็นเงินจากซาอุดีอาระเบียเพื่อเป็นการตอบแทนที่ช่วยสู้กับกลุ่มรัฐอิสลาม และยังเสริมอีกว่าชุมชนมุสลิมในประเทศฟิลิปปินส์และในภาคใต้ของไทยก็ได้รับเงินบริจาคดังกล่าวเช่นกัน
ในเดือนกันยายน 2558 สำนักข่าว "New York Times" รายงานว่า ทางการสหรัฐกำลังสืบสวนข้อกล่าวหาการทุจริตดังกล่าวเช่นกัน และมุ่งเป้าไปที่ทรัพย์สินในสหรัฐอเมริกาที่นาจิบได้ซื้อผ่านบริษัทนอมินีในตลอดหลายปีที่ผ่านมา นาจิบยังได้ปลดอัยการสูงสุด อับดุล ปาตาอิล ออกและแต่งตั้งคนใหม่ คือนายโมฮัมเหม็ด อาลี เข้ามาแทน โดยอัยการสูงสุดคนใหม่ได้แถลงว่า ""ผมขอยืนยันโดยอิงตามหลักฐาน...ว่าเงินจำนวน 681 ล้านดอลลาร์ที่ได้ถูกโอนไปยังบัญชีส่วนตัวของนายกฯ นาจิบ ราซัก นั้น เป็นเงินบริจาคส่วนตัว...จากราชวงศ์ซาอุดีอาระเบีย"" ในขณะที่รัฐมนตรีต่างประเทศและการคลังของซาอุดีอาระเบียกล่าวว่าไม่พบข้อมูลการส่งเงินของขวัญดังกล่าว แหล่งข่าวที่ไม่สามารถเปิดเผยชื่อ ได้ออกมาเปิดเผยว่านาจิบได้คืนเงินจำนวน 620 ล้านดอลลาร์แก่ราชวงศ์ซาอุแล้วในปี 2556 แต่ไม่มีคำอธิบายว่านาจิบได้ทำอะไรกับเงิน 61 ล้านดอลลาร์ที่ไม่ได้คืนไป
นนทพันธ์ ใจกันทา
นนทพันธ์ ใจกันทา เกิดเมื่อวันอังคารที่ 8 ธันวาคม พ.ศ. 2530 เดิมชื่อ บวรพจน์ ใจกันทา
การศึกษา ระดับมัธยมศึกษา โรงเรียนปรินส์รอยแยลส์วิทยาลัย จังหวัดเชียงใหม่ จากนั้นย้าย มาเรียน กศน. เขตพระนคร ในกรุงเทพฯ ระดับปริญญาตรี คณะนิเทศศาสตร์ สาขาวิชา วิทยุกระจายเสียงและโทรทัศน์ มหาวิทยาลัยธุรกิจบัณฑิตย์ 
เข้าร่วมการประกวดดัชชี่บอยแอนด์เกิลด์ 2004 ได้รับตำแหน่ง ดัชชี่บอย เมื่อวันที่ 9 ตุลาคม 2547
ชลศาสตร์
ชลศาสตร์ () เป็นวิชาที่ศึกษาการเปลี่ยนพลังงานการไหลเป็นพลังงานกล โดยผ่านกลไกสำคัญต่าง ๆ อันประกอบไปด้วยลูกสูบไฮดรอลิก กระบอกสูบไฮดรอลิก และมอเตอร์ไฮดรอลิก และใช้หลักการตามทฤษฎีของแบลซ ปัสกาล นักฟิสิกส์ชาวฝรั่งเศส ชลศาสตร์เป็นหัวข้อที่มีอยู่ในวิทยาศาสตร์ประยุกต์และวิศวกรรมที่เกี่ยวข้องกับคุณสมบัติเชิงกลของของเหลว ชลศาสตร์โดยพื้นฐานแล้วคือรูปของเหลวของนิวแมติกส์ กลศาสตร์ของไหลนั้นเป็นรากฐานทางทฤษฎีสำหรับวิชาชลศาสตร์ซึ่งมุ่งเน้นไปทางด้านวิศวกรรมการใช้ประโยชน์จากคุณสมบัติของของเหลว
ส่วนคำ hydraulics ในภาษาอังกฤษมีรากศัพท์จากคำในภาษากรีกว่า "hydraulikos" ซึ่งมาจากคำ "hydor" (แปลว่า น้ำ) ประสมกับคำ "aulos" (แปลว่า ท่อ)
อภิรัต ศิรินาวิน
นายอภิรัต ศิรินาวิน สมาชิกสภาผู้แทนราษฎร แบบบัญชีรายชื่อ และหัวหน้าพรรคมหาชน เป็นสมาชิกสภาผู้แทนราษฎรเพียงคนเดียวของพรรคในการเลือกตั้ง พ.ศ. 2554
อภิรัต ศิรินาวิน เกิดเมื่อวันที่ 10 เมษายน พ.ศ. 2509 สำเร็จการศึกษาชั้นมัธยมศึกษาจากโรงเรียนจิตรลดา ระดับปริญญาตรีสาขาวิทยาการคอมพิวเตอร์ จากมหาวิทยาลัยหอการค้าไทย และปริญญาโท 3 สาขา คือ สาขาการจัดการ จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย สาขาการออกแบบระบบสารสนเทศ และสาขาการจัดการระบบสารสนเทศ จาก West Coast University
อภิรัต ศิรินาวิน ประกอบอาชีพเป็นนักธุรกิจ ต่อมาได้เข้าสู่งานการเมืองตามคำชวนของพลตรี สนั่น ขจรประศาสน์ ในปี พ.ศ. 2547 แต่ก็ไม่เคยได้รับเลือกตั้งเป็นสมาชิกสภาผู้แทนราษฎร ต่อมาได้รับตำแหน่งหัวหน้าพรรคมหาชน ในปี พ.ศ. 2552 และในการเลือกตั้ง พ.ศ. 2554 ได้ลงสมัครรับเลือกตั้งแบบบัญชีรายชื่อ ลำดับ 1 ของพรรค และได้รับเลือกตั้งเป็นสมัยแรก ด้วยคะแนน 161,251 คะแนน ซึ่งเป็นพรรคการเมืองที่อยู่เหนือความคาดหมายว่าจะได้รับที่นั่งในสภาผู้แทนราษฎรไทย ชุดที่ 24
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคมหาชน แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ
สุขวิชชาญ มุสิกุล
นายสุขวิชชาญ มุสิกุล (เกิด 19 พฤษภาคม พ.ศ. 2509) อดีตสมาชิกสภาผู้แทนราษฎรกำแพงเพชร เขต 1 โดยได้รับการเลือกตั้งในปี พ.ศ. 2550 สังกัดพรรคประชาธิปัตย์
สุขวิชชาญ มุสิกุล เกิดเมื่อวันที่ 19 พฤษภาคม พ.ศ. 2509 เป็นบุตรของนายปรีชา มุสิกุล อดีตรัฐมนตรี และนางอารมณ์ มุสิกุล มีพี่น้อง 3 คน สำเร็จการศึกษา Master Degree สาขาเศรษฐศาสตร์ University of Denver ประเทศสหรัฐอเมริกา และ Bachelor of Arts สาขา International Relation The University of Minnesota ประเทศสหรัฐอเมริกา สมรสกับนางปฐมาภรณ์ มีบุตร 2 คน
อดีตมีอาชีพด้านนายหน้าประกันภัยรีอินชัวรันส์ (Reinsurance) ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล (บิดา) และนายสำราญ ศรีแปงวงค์ ในการเลือกตั้งครั้งถัดมาปี พ.ศ. 2554 พ่ายให้กับนายไผ่ ลิกค์ จากพรรคเพื่อไทย
สุขวิชชาญ มุสิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ในรอบ 10 ปีที่ผ่านมา นายสุขวิชชาญลงสมัครรับเลือกตั้ง 3 ครั้ง ได้รับการเลือกตั้ง 1 ครั้ง
สำราญ ศรีแปงวงค์
นายสำราญ ศรีแปงวงค์ (เกิด 14 มิถุนายน พ.ศ. 2500) อดีตสมาชิกสภาผู้แทนราษฎรกำแพงเพชร เขต 1 โดยได้รับการเลือกตั้งในปี พ.ศ. 2550 สังกัดพรรคประชาธิปัตย์
สำราญ ศรีแปงวงค์ เกิดเมื่อวันที่ 14 มิถุนายน พ.ศ. 2500 เป็นบุตรของนายสม และนางคำป้อ ศรีแปงวงศ์ มีพี่น้อง 5 คน สำเร็จการศึกษาศิลปศาสตรบัณฑิต สาขาพัฒนาชุมชน มหาวิทยาลัยราชภัฏกำแพงเพชร สมรสกับนางวรรณา มีบุตร 2 คน
อดีตเป็นสมาชิกสภาจังหวัด 3 สมัย ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล และนายสุขวิชชาญ มุสิกุล ในการเลือกตั้งครั้งถัดมาปี พ.ศ. 2554 พ่ายให้กับนายอนันต์ ผลอำนวย จากพรรคเพื่อไทย
สำราญ ศรีแปงวงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ในรอบ 10 ปีที่ผ่านมา นายสุขวิชชาญลงสมัครรับเลือกตั้ง 3 ครั้ง ได้รับการเลือกตั้ง 1 ครั้ง
สนธิสัญญามาสทริชท์
สนธิสัญญามาสทริชต์ หรือชื่ออย่างเป็นทางการว่า สนธิสัญญาว่าด้วยสหภาพยุโรป (ย่อ: EU) ลงนามเมื่อวันที่ 7 กุมภาพันธ์ พ.ศ. 2535 โดยสมาชิกประชาคมยุโรปในมาสทริชท์ ประเทศเนเธอร์แลนด์ วันที่ 1-30 มกราคม พ.ศ. 2563 นครแห่งเดียวกันนี้ได้เป็นที่ประชุมของสภายุโรปซึ่งร่างสนธิสัญญาดังกล่าว ในโอกาสที่สนธิสัญญาฯ มามีผลใช้บังคับเมื่อวันที่ 1 พฤศจิกายน พ.ศ. 2536 ระหว่างคณะกรรมาธิการเดอลอร์ส (Delors Commission) มีผลให้สหภาพยุโรปถูกจัดตั้งขึ้นและนำไปสู่การก่อตั้งเงินสกุลเดี่ยวของยุโรป คือ ยูโร สนธิสัญญามาสทริชต์ได้ถูกแก้ไขโดยสนธิสัญญาภายหลังในระดับหนึ่ง
ไทยพรีเมียร์ลีก ฤดูกาล 2555
ไทยพรีเมียร์ลีก 2555 (เป็นที่รู้จักกันในชื่อ สปอนเซอร์ไทยพรีเมียร์ลีก ตามชื่อของผู้สนับสนุนหลัก) โดยเป็นจัดขึ้นเป็นฤดูกาลที่ 16 ของการแข่งขันไทยพรีเมียร์ลีกนับตั้งแต่ก่อตั้งมาในปี พ.ศ. 2539 มีทีมเข้าร่วมการแข่งขันทั้งสิ้น 18 ทีม โดยจะทำการแข่งขันกันในระบบลีกเหย้า/เยือนพบกันหมด
ขอนแก่น, ราชนาวี และ ศรีราชา ตกชั้นลงไปเล่นไทยลีกดิวิชั่น 1 2555 หลังจากจบการแข่งขันฤดูกาล 2554ในสามอันดับสุดท้ายของตาราง
ทีมชนะเลิศ บุรีรัมย์ เอฟซี, รองชนะเลิศ ชัยนาท และอันดับที่สามบีบีซียู จากการแข่งขันไทยลีกดิวิชัน 1 2554 ได้ขึ้นชั้นไปเล่นไทยพรีเมียร์ลีก โดยบุรีรัมย์ เอฟซีได้ทำการร่วมสโมสรกับบุรีรัมย์ พีอีเอ เป็นสโมสรบุรีรัมย์ ยูไนเต็ด เมื่อสิ้นสุดฤดูกาล 2554 และได้โอนสิทธิการขึ้นชั้นให้กับวัวชน ยูไนเต็ดมาทำการเล่นในลีกสูงสุดเป็นครั้งแรก
ทาร์ซาน (ภาพยนตร์แอนิเมชั่นดิสนีย์ 1999)
ทาร์ซาน เป็นภาพยนตร์แอนิเมชันของประเทศสหรัฐอเมริกาที่ออกฉายเมื่อปี ค.ศ. 1999 ความยาว 88 นาที
ทรูไลฟ์ทีวี
ทรูไลฟ์ ทีวี(TrueLife TV) ออกอากาศครั้งแรกเมื่อวันที่ 20 มกราคม พ.ศ. 2555 (ก่อนการเปลี่ยนแปลงใช้ชื่อว่า กูรู ทีวี) ผลิตโดย บริษัท ทรู ดิจิตอล คอนเท้นท์ แอนด์ มีเดีย จำกัด ในเครือ ทรู คอร์ปอเรชั่น ออกอากาศตลอด 24 ชั่วโมงทางทรูวิชั่นส์ ช่อง 67 ออกอากาศ3ช่องทาง ทั้ง โทรทัศน์ อินเทอร์เน็ต และ โทรศัพทืมือถือ
"TJ" ย่อมาจาก TrueLifeJoking (จะคล้ายคลึงกับ DJ หรือ VJ) ซึ่งในอดีตใช้คำนำหน้าว่า GJ จากช่อง กูรู ทีวี และ จีสแควร์
ณัฐดนัย ชนิตร์วัฒน์
ณัฐดนัย ชนิตร์วัฒน์ ชื่อเล่น ปาล์ม เข้าวงการบันเทิงจากเวทีประกวด Dream Star Search 2009 (ดรีมสตาร์เซิร์ท 2009) ได้รับรางวัลชนะเลิศและเซ็นสัญญาเป็นนักแสดงในสังกัดสปีดวัน ซึ่งมี ยุ้ย จีระนันท์ มะโนแจ่ม และ อู๋ นวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง หมู่ 7 เด็ดสะระตี่ ช่อง 7 รับบท กล้า โดยรับบทเป็นพระเอกเรื่องแรก และในปีเดียวกันก็มีผลงานละครเรื่อง สลัดโสดคอมปานี ช่อง 9 อสมท. รับบท แพท พระรองของเรื่อง ส่วนสูง 178 ซม.
ธเนศ เครือรัตน์
นายธเนศ เครือรัตน์ อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และประธานคณะกรรมาธิการการท่องเที่ยว สภาผู้แทนราษฎรไทย ชุดที่ 24
ธเนศ เครือรัตน์ เกิดเมื่อวันที่ 4 พฤศจิกายน พ.ศ. 2507 เป็นบุตรของนายไพโรจน์ เครือรัตน์ อดีตรัฐมนตรีช่วยว่าการกระทรวงศึกษาธิการ (ครม.48) สำเร็จการศึกษาระดับปริญญาโท สาขา Communication Arts จากมหาวิทยาลัยฟลอริดา ประเทศสหรัฐอเมริกา
ธเนศ เครือรัตน์ ประกอบอาชีพธุรกิจสถานบริการน้ำมันเชื้อเพลิงในจังหวัดศรีสะเกษ เคยทำงานการเมืองท้องถิ่น โดยได้รับเลือกตั้งเป็นสมาชิกสภาองค์การบริหารส่วนจังหวัดศรีสะเกษ (เขตอำเภอเมืองศรีสะเกษ) เป็นรองนายกองค์การบริหารส่วนจังหวัดศรีสะเกษ ต่อมาได้เข้าสู่งานการเมืองระดับชาติโดยเข้ามารับหน้าที่ประจำสำนักนายกรัฐมนตรี จากนั้นได้ลงสู่สนามเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคไทยรักไทย ในการเลือกตั้งซ่อมแทน นายบุญชง วีสมหมาย เมื่อปี พ.ศ. 2546 โดยสามารถเอาชนะ นายมานะ มหาสุวีระชัย อดีต ส.ส. จากพรรคประชาธิปัตย์ได้ ต่อมาได้รับเลือกตั้งอีกสมัยในสังกัดพรรคพลังประชาชน
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 1 (อำเภอเมืองศรีสะเกษ และอำเภอวังหิน) สังกัดพรรคเพื่อไทย และได้รับแต่งตั้งเป็นประธานคณะกรรมาธิการการท่องเที่ยว สภาผู้แทนราษฎร
รายพระนามและรายนามประมุขแห่งรัฐของกัมพูชา
ตำแหน่งประมุขรัฐแห่งประเทศกัมพูชา หลังจากที่พระนโรดม สุรามฤตเสด็จสวรรคตเมื่อ 3 เมษายน พ.ศ. 2503 แล้ว จนถึงการขึ้นครองราชย์อีกครั้งของพระนโรดม สีหนุเมื่อ 24 กันยายน พ.ศ. 2536 
มีความผันแปรไปตามระบอบการปกครองที่มีการเปลี่ยนแปลงตลอดระยะเวลาดังกล่าว ดังมีรายนามต่อไปนี้
จอมวายร้ายพิทักษ์โลก
เมก้ามาย เป็นแอนิเมชันภาพยนตร์ 3 มิติ ออกฉายวันที่ 5 พฤศจิกายน ค.ศ. 2010 กำกับโดย Tom McGrath อำนวยการสร้างและผลิตโดย Lara Breay Denise Nolan Cascino Ben Stiller และ Stuart Cornfeld บทภาพยนตร์โดย Alan J. Schoolcraft
และ Brent Simons เผยแพร่โดย พาราเมาต์พิกเจอส์
ประกอบ: คมสรร รัตนากรบดี, เจก รัตนตั้งตระกูล, สุวิวัฒน์ วัฒนาพิริยะอมร, วรดา ทองประสาท, นัยนา นิพย์ศรี, วรุตม์กร ธนโชติพนาพงศ์, สุชฎาวีร์ ดิศกุล, จูเนียร์ สุภศิริ, จักริน ทองประสาท, ณัฐพล จินตนาโกศล, ดวงกมล สาลีรัตน์, สกล รัตนพรหมมา, อภิชาติ สมุทคีรี & ศรัณย์วิช บริสุทธิ์
"เมก้ามาย: เพลงประกอบจากโมชั่นพิคเจอร์" ได้เริ่มผลิตเมื่อวันที่ 2 พฤศจิกายน, ค.ศ. 2010 โดย Lakeshore Records.
เพลงอื่น ๆ ที่ใช้ในภาพยนตร์เรื่องนี้ ได้แก่:
โทโยโตมิ ฮิเดโยริ
ฮิเดโยริ เกิดเมื่อปี ค.ศ. 1593 ที่ ปราสาทโอซะกะ เป็นบุตรชายคนที่ 2 ของ โทโยโตมิ ฮิเดะโยะชิ กับ นางโยะโดะ โดะโนะ ภรรยาน้อยคนโปรดเมื่อวัยเด็กบิดาตั้งชื่อให้ว่า ฮิโระอิมะรุ และเมื่อฮิโระอิมะรุถือกำเนิดก็ทำให้บิดากับฮิเดะสึงุผู้เป็นหลานชายซึ่งเป็นผู้สืบทอดอำนาจทะเลาะกันและฮิเดะโยะชิได้ปลดฮิเดะสึงุออกจากตำแหน่งพร้อมกับตั้งฮิโระอิมะรุเป็นทายาทสืบทอดอำนาจแทน
ก่อนที่ฮิเดะโยะชิจะสิ้นชีวิตในปี ค.ศ. 1598 ได้จัดพิธีเปลี่ยนชื่อให้ฮิโระอิมะรุเป็น ฮิเดโยริ
หลังจากตระกูลโทโยโตมิพ่ายแพ้ใน ยุทธการเซะกิงะฮะระ และ โทะกุงะวะ อิเอะยะซุ ได้ขึ้นเป็นโชกุนเขาก็ได้ยก เซนฮิเมะ หลานสาวให้แต่งงานกับฮิเดโยริ
หลังจากแต่งงานกับเซนฮิเมะฮิเดะโยริมีลูกกับนางถึง 2 คนเป็นชาย 1 และหญิงอีก 1 คน
ฮิเดโยริสิ้นชีวิตพร้อมกับนางโยะโดะเมื่อปี ค.ศ. 1615 ในเหตุการณ์ การล้อมโอซะกะ ขณะอายุได้เพียง 22 ปีส่วนบุตรชายถูกจับประหารชีวิตและบุตรสาวถูกส่งไปอยู่วัดชี
หวง จื่อเฟย
หวง จื่อเฟย (; ; 28 เมษายน ค.ศ. 1992 — ) เป็นนางแบบวัยสาวที่มีชื่อเสียงของฮ่องกง ซึ่งปัจจุบันเป็นศิลปินสังกัดสตาร์เจแอนด์สแนชเอนเตอร์เทนเมนท์กรุ๊ป ใน ค.ศ. 2006 เธอได้ร่วมแข่งขันในรายการ เยส!ฉวนกั่งเสี้ยวฮัวเสี้ยวเฉ่าปี่ไส้ และร่วมเซ็นสัญญาให้กับการเป็นนางแบบเฟิร์สแคสท์ ทางผู้บริหารของบริษัทได้สนับสนุนให้เธอเป็นนักแสดงในเวลาต่อมา เธอใช้เวลา 2 วันสร้างยาฮูบล็อกและได้รับความนิยมเป็นอันดับ 2 ก่อนที่จะสร้างบล็อกเพิ่มเติมในภายหลัง และในวันที่ 20 มกราคม ค.ศ. 2012 เธอได้แต่งงานกับคนนอกวงการ
คะ
คะ เป็นคานะของภาษาญี่ปุ่นตัวหนึ่ง ฮิรางานะเขียนว่า か มีที่มาจากตัวเขียนหวัดของมังโยงานะ 加 และคาตากานะเขียนว่า カ มีที่มาจากส่วนซ้ายของมังโยงานะ 加 ออกเสียงว่า เมื่อเติมดากูเต็งจะออกเสียงว่า ในพยางค์แรก และแปรเสียงอยู่ระหว่าง กับ ในพยางค์อื่น
か มักใช้เป็นคำอนุภาคเพื่อแสดงออกมาเป็นคำถาม และบางครั้งใช้เป็นตัวคั่นลำดับรายการ ส่วน が ใช้แสดงจุดสนใจของประโยคโดยเฉพาะประธานของประโยค
か เป็นอักษรลำดับที่ 6 อยู่ระหว่าง お (โอะ) กับ き (คิ) ในการจัดลำดับอักษรปัจจุบัน ส่วนการจัดลำดับแบบอิโรฮะ か เป็นอักษรลำดับที่ 14 อยู่ระหว่าง わ (วะ) กับ よ (โยะ)
อักษรแบบอื่นของคะคือคานะขนาดเล็ก ゕ, ヵ ใช้กำกับตัวเลขหรือคันจิตัวเลขเพื่อแสดงหน่วยนับ อ่านว่า คะ-กะ เหมือนตัวปกติ (ใช้แทน ゖ, ヶ ได้) เช่น 一ヵ月 หมายถึงหนึ่งเดือน ในขณะที่ 一月 หมายถึงเดือนมกราคม
เนื่องจากฮิรางานะ か กับคาตากานะ カ มาจากมังโยงานะตัวเดียวกันและมีรูปร่างคล้ายกัน จึงทำให้มีการประดิษฐ์ฮิรางานะ มาจากตัวเขียนหวัดของมังโยงานะ 可 เพื่อแยกแยะความแตกต่างของทั้งสองตัว แต่เมื่อ ค.ศ. 1900 เมื่องานพิมพ์เป็นที่แพร่หลาย หนังสือตำราของโรงเรียนประถมศึกษาตีพิมพ์ด้วยฮิรางานะ か อย่างเดิม ดังนั้นคานะที่ประดิษฐ์ขึ้นจึงถูกยกเลิกไปโดยปริยาย
ข้อความภาษาญี่ปุ่นทั่วไปไม่เติมฮันดากูเต็งบนคะ แต่นักภาษาศาสตร์อาจเติมฮันดากูเต็งบนคะ か゚, カ゚ เพื่อแสดงเสียง
ฮิรางานะ か มีลำดับขีด 3 ขีดดังนี้
คาตากานะ カ มีลำดับขีด 2 ขีดดังนี้
ตัวอย่างคันจิที่อ่านว่าคะ และขึ้นต้นด้วยคะ มีดังนี้
อินทรีทะเลหัวนวล
อินทรีทะเลหัวนวล หรือ อินทรีหัวนวล (; )
เป็นนกอินทรีชนิดหนึ่ง มีขนาดยาวลำตัวประมาณ 68-81 เซนติเมตร ตัวผู้และตัวเมียมีลักษณะเหมือนกัน แต่ตัวเมียจะมีขนาดเล็กกว่า หัวมีสีน้ำตาลอ่อน ปีกกว้างมีสีน้ำตาลดำ ตามีแถบคาดขนาดใหญ่สีเทา กลางหางก็มีแถบสีขาวอยู่ 1 แถบ เมื่อยังเป็นตัวไม่เต็มจะมีขนสีอ่อนกว่า ที่หัวและคอมีสีน้ำตาลเข้มกว่า แถบคาดตาก็มีสีน้ำตาลดำ
เป็นนกอินทรีทะเลชนิดหนึ่ง กินอาหาร จำพวก ปลาและสัตว์น้ำ กระจายพันธุ์อยู่ในเอเชียกลาง ระหว่างอ่าวเปอร์เซียและทะเลเหลือง จากคาซัคสถานและมองโกเลีย จนถึงแนวเทือกเขาหิมาลัย, บังกลาเทศ จนถึงอินเดีย ในช่วงฤดูหนาวจะมีการอพยพหนีหนาวมาสู่ภูมิภาคที่อุ่นกว่า เช่น ประเทศไทย เป็นต้น
ตามพระราชบัญญัติสงวนและคุ้มครองสัตว์ป่า พุทธศักราช 2535 อินทรีทะเลหัวนวล จัดเป็นสัตว์ป่าคุ้มครอง
โกสต์ ไรเดอร์ อเวจีพิฆาต
โกสต์ ไรเดอร์ อเวจีพิฆาต () เป็นภาพยนตร์ซูเปอร์ฮีโร่3 มิติ โดยอิงจากหนังสือการ์ตูนแนวแอนตี้ฮีโร่สังกัดมาร์เวลคอมิกส์ซึ่งมีชื่อว่า โกสท์ไรเดอร์ ภาพยนตร์ชุดนี้เป็นภาคต่อของภาพยนตร์ "โกสต์ ไรเดอร์ มัจจุราชแห่งรัตติกาล" ซึ่งนำแสดงโดย นิโคลัส เคจ ที่กลับมาแสดงอีกครั้งในบทของ โกสท์ไรเดอร์ (จอห์นนี่ เบลซ) นอกจากนี้ ยังเป็นภาพยนตร์ชุดที่สองที่เปิดตัวภายใต้ชื่อมาร์เวลไนท์ต่อจาก "สงครามเพชฌฆาตมหากาฬ" กำกับภาพยนตร์โดย มาร์ค เนเวลดีน และ ไบรอัน เทย์เลอร์ เขียนบทภาพยนตร์โดย เดวิด เอส. โกเยอร์, สก็อตต์ กิมเปิล และ เซธ ฮอฟแมน ทั้งนี้ "โกสต์ ไรเดอร์ อเวจีพิฆาต" ได้รับกำหนดการเปิดตัว ณ วันที่ 17 กุมภาพันธ์ ค.ศ. 2012ในวันที่ 9 กุมภาพันธ์ ค.ศ. 2007 โปรติวเซอร์ของมาร์เวลชื่อ อาวี อาราด ได้ประกาศที่จะพัฒนา "โกสท์ไรเดอร์ 2" ในงานแถลงข่าว ปีเตอร์ ฟอนด้า ยังได้แสดงความปรารถนาที่จะกลับมาแสดงอีกครั้งในบทของเมฟิสโตเฟลเลส ในช่วงต้นเดือนธันวาคม ค.ศ. 2007 นิโคลัส เคจยังได้แสดงความสนใจที่จะกลับมาแสดงนำในบทของโกสท์ไรเดอร์
จากความเห็นของผู้ชมภาพยนตร์รอบตัวอย่างในเดือนธันวาคม ค.ศ. 2011 ในเทศกาลบัตนัมอะธอน ซึ่งจัดขึ้นที่เทกซัสได้แสดงการตอบรับภาพยนตร์ชุดนี้ไม่ค่อยดีเท่าใดนัก โดยมีผู้ชมสองรายกล่าวว่าภาพยนตร์ชุดนี้ด้อยกว่าภาพยนตร์ "โกสต์ ไรเดอร์" ภาคแรก โดยหนึ่งในสองรายนี้ได้กล่าวว่าภาพยนตร์ถูกสร้างมาในลักษณะที่เหมือนกับ "แบทแมน อัศวินรัตติกาล" เมื่อเปรียบเทียบกับภาพยนตร์เรื่องใหม่นี้
www tan.com
ลิขิตฟ้าชะตาดิน
ลิขิตฟ้าชะตาดิน เป็นละครแนว ดราม่า ผลิตโดย บริษัท เอ็กแซ็กท์ และ ซีเนริโอ จำกัด จากเค้าโครงเรื่องและเขียนบทโทรทัศน์โดย ปราณประมูล ผลงานกำกับการแสดงโดย ผอูน จันทรศิริ นำแสดงโดย ยุกต์ ส่งไพศาล และ พิรัชต์ นิธิไพศาลกุล ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 7 กุมภาพันธ์ – 5 เมษายน พ.ศ. 2555
! บทบาท
! นักแสดง
สถานีรถไฟอากิฮาบาระ
สถานีอากิฮาบาระ () เป็นสถานีรถไฟในเขตชิโยดะ กรุงโตเกียว ตั้งอยู่ใกล้กับย่านอุปกรณ์ไฟฟ้าชื่อดังอากิฮาบาระ
ใช้ชานชลาชั้นใต้ดิน เป็นสถานีสุดสายทางของสาย
เธอแรง หยุดโลก
เธอแรง หยุดโลก () เป็นภาพยนตร์แนวแอ็คชั่น-ทริลเลอร์ กำกับโดย สตีเวน โซโดเบิร์ก นำแสดงโดย จีน่า คาราโน่, แอนโทนิโอ แบนเดรัส, ไมเคิล ดักลาส, อีวาน แมคเกรเกอร์, แชนนิง เททัม และ ไมเคิล ฟาสเบนเดอร์ภาพยนตร์ชุดนี้ได้รับการประกาศครั้งแรกในเดือนมิถุนายน ค.ศ. 2009 โดยใช้ชื่อในตอนแรกคือ "น็อคเอาท์" ซึ่งเปลี่ยนเป็น "เฮย์ไวร์" ในภายหลัง ก่อนที่จะเริ่มการสร้างในเวลาต่อมา
บทภาพยนตร์ได้เขียนขึ้นสำหรับการถ่ายทำในกรุงดับลินโดยเฉพาะ ซึ่งมีการถ่ายทำภาพยนตร์ส่วนใหญ่ในเกาะไอร์แลนด์ โดยการถ่ายทำเริ่มขึ้นตั้งแต่วันที่ 2 กุมภาพันธ์ ค.ศ. 2010 ถึงวันที่ 25 มีนาคม ค.ศ. 2010 ที่งบประมาณราว 25 ล้านเหรียญ การถ่ายทำนี้ได้สร้างตำแหน่งงานขึ้นกว่าหนึ่งร้อยงานในพื้นที่ที่มีการถ่ายทำ
ภาพแรกของการถ่ายทำได้รับการเปิดเผย ณ วันที่ 26 กุมภาพันธ์ ค.ศ. 2010
ภาพยนตร์ชุดนี้ได้รับความเห็นจากนักวิจารณ์ในเชิงบวก ความคิดเห็นจากเว็บไซต์ออนไลน์รอทเทนโตเมโต้ได้รายงานว่า 80 เปอร์เซ็นต์ของนักวิจารณ์ได้ให้การตอบรับในเชิงบวกจาก 152 ความคิดเห็น บทวิจารณ์อย่างเป็นเอกฉันท์จากเว็บไซต์ดังกล่าวระบุว่า "เธอแรง หยุดโลก" เป็นภาพยนตร์ที่มีความตื่นเต้นเร้าใจแบบฉับไว กับฉากที่ถ่ายทำออกมาได้อย่างลงตัว ที่ทำให้ผู้ชมสามารถเข้าถึงในฉากแอ็คชั่นได้เป็นอย่างดี
เทมเพิลรัน
เทมเพิลรัน () เป็นวิดีโอเกมแนววิ่งแบบไร้ซึ่งจุดจบ พัฒนาโดยอิมานจิสตูดิโอส์ ออกมาในระบบไอโอเอส ในไอโฟนและไอแพด รวมถึงในแอนดรอยด์ด้วย ในไอทูนส์สโตร์ ติดใน 50 อันดับแรกของเกมที่ดาวน์โหลดมากที่สุดในเดือนธันวาคม ค.ศ. 2011 และติดอันดับ 1 บนชาร์ตฟรีแอปป์ของไอโอเอส และติดอันดับทำรายได้สูงสุดของแอปป์ไอโอเอส ซึ่งเดิมออกขายในราคา 99 เซ็นต์ แต่ปัจจุบันดาวน์โหลดได้ฟรี โดยผู้เล่นจะเสียเงินในกรณีซื้อเหรียญในเกมแทน
ชุดดำสัญญาณสยอง
ชุดดำสัญญาณสยอง () เป็นภาพยนตร์สยองขวัญ-ทริลเลอร์ กำกับโดย เจมส์ วัตคินส์ เขียนบทโดย เจน โกลด์แมน และอิงจากนวนิยายในชื่อเรื่องเดียวกันนี้ ของ ซูซาน ฮิลล์ ภาพยนตร์ชุดนี้สร้างโดย แฮมเมอร์ฟิล์มโปรดักชันส์ นำแสดงโดย แดเนียล แรดคลิฟฟ์, คิเอเรน ไฮด์ส, เจเน็ท แมคเทียร์, โซฟี สทัคกี้ และ ลิซ ไวท์ ภาพยนตร์ได้รับการเปิดตัวในสหรัฐฯและแคนาดา ณ วันที่ 3 กุมภาพันธ์ ค.ศ. 2012 ซึ่งได้รับการตอบรับโดยทั่วไปในเชิงบวก และได้รับการเปิดตัวในสหราชอาณาจักรวันที่ 10 กุมภาพันธ์ ค.ศ. 2012
เป็นเรื่องราวของทนายความหนุ่มที่มีชื่อว่า อาเธอร์ คิปส์ ซึ่งได้เดินทางมาทำงานเพียงคนเดียวในหมู่บ้านเล็กๆแห่งหนึ่ง โดยเขาได้อาศัยอยู่ในบ้านพักร้างในเกาะที่มีบรรยากาศวังเวง แล้วเขาก็พบกับเหตุการณ์ที่น่าสยดสยองอันเกี่ยวเนื่องกับวิญญาณของสตรีในชุดดำลึกลับนางหนึ่ง ซึ่งมีปริศนาต่างๆที่ชวนให้เกิดอาการผวาอย่างสุดเกินบรรยายภาพยนตร์ได้รับการประกาศขึ้นใน ค.ศ. 2009 โดยมี เจน โกลด์แมน เป็นนักเขียนบท และมี เจมส์ วัตคินส์ เป็นผู้กำกับ ส่วนแดเนียล แรดคลิฟฟ์ ได้รับการประกาศว่าจะมารับบทเป็น อาเธอร์ คิปส์ เมื่อวันที่ 19 กรกฎาคม ค.ศ. 2010
ได้มีการวางแผนถ่ายทำภาพยนตร์เรื่องนี้ในระบบ 3 มิติ แต่ก็ได้ละแผนการดังกล่าวในภายหลัง การถ่ายทำอย่างเป็นทางการเริ่มขึ้นในวันที่ 26 กันยายน ค.ศ. 2010
ภาพยนตร์ชุดนี้ได้รับการประเมินที่ 62/100 คะแนนจากเว็บไซต์เมต้าคริทิค โดยมีการแสดงให้เห็นถึงความเห็นว่าเป็นที่โปรดปรานโดยทั่วไป
ในช่วงสุดสัปดาห์เปิดตัว "ชุดดำสัญญาณสยอง" ทำรายรับไว้ที่ 20 ล้านเหรียญ ซึ่งเป็นการเปิดตัวที่สำเร็จมากที่สุดเท่าที่เคยมีมาของแฮมเมอร์ฟิล์ม และได้รับการจัดอยู่ในบ็อกซ์ออฟฟิศเป็นลำดับที่สองถัดจากภาพยนตร์ "Chronicle" ซึ่งทำรายรับมากกว่าราว 1 ล้านดอลลาร์สหรัฐ รายรับรวมทั้งหมดของภาพยนตร์ที่จัดฉายในอเมริกาถึงวันที่ 12 กุมภาพันธ์ ค.ศ. 2012 อยู่ที่ 35,456,000 ดอลลาร์สหรัฐ
เบอร์นาร์ด (รายการโทรทัศน์สั้น)
เบอร์นาร์ด (ฮันกึล:빼꼼) หรือ Backkom เป็นแอนิชันสั้นๆ ประเภท ตลก ออกอากาศเมื่อปี 2006 ผู้สร้างการพัฒนา 2 บริษัท เช่น Screen21 และ RG Animation Studios มีจำนวน 156 ตอน ส่วนประเทศไทยเคยออกฉายทางช่อง ไทยพีบีเอส พ.ศ. 2554 ในชื่อ แบ๊คค่อม...หมีซ่าจอมซน
สโมสรฟุตบอลบีจีซี
สโมสรฟุตบอลบีจีซี เดิมคือ สโมสรฟุตบอลบางกอกกล๊าส บี เป็น สโมสรสำรอง ของสโมสรฟุตบอลบางกอกกล๊าส โดยสโมสรก่อตั้งในปี พ.ศ. 2560 จากการปรับเปลี่ยนทีมฟุตบอล รังสิต เอฟซี เพื่อเป็นทีมสำรองของสโมสรฟุตบอลบางกอกกล๊าส ในการหาประสบการณ์ของผู้เล่นระดับเยาวชน
เจอรีส์เกม
เจอรีส์เกม () เป็นแอนิเมชันคอมพิวเตอร์แบบสั้นๆ ผลิตโดยพิกซาร์ ออกเมื่อวันที่ 25 พฤศจิกายน 1997
ชายชรากำลังเล่นหมากรุกอยู่คนเดียว เขาได้สับเปลี่ยนมาเล่นอีกด้าน และเขาเล่นกับตัวเอง
การล้อมโอซะกะ
การล้อมโอซะกะ เป็นสงครามครั้งแรกใน สมัยเอะโดะ ระหว่าง ตระกูลโทะกุงะวะ และ ตระกูลโทะโยะโตะมิ ที่นำโดย โทะกุงะวะ อิเอะยะซุ และ โทะโยะโตะมิ ฮิเดะโยะริ ซึ่งเกิดขึ้นระหว่างปี 1614-15 โดยผลสรุปของสงครามครั้งนี้คือตระกูลโทะกุงะวะได้ชัยชนะอย่างเด็ดขาดเพราะตระกูลโทะโยะโตะมิถูกกวาดล้างสงครามครั้งนี้จึงทำให้ตระกูลโทะกุงะวะได้ครองญี่ปุ่นอย่างเด็ดขาดโดยไม่มีไดเมียวคนใดกล้าต่อต้าน
จอห์น ดิลลิงเจอร์
จอห์น ดิลลิงเจอร์ () อดีตอาญชากรชื่อดังชาวอเมริกัน
จอห์น ดิลลิงเจอร์ มีชื่อเต็มว่า จอห์น เฮอร์เบิร์ต ดิลลิงเจอร์ จูเนียร์ (John Herbert Dillinger, Jr.) มีเชื้อสายเยอรมัน เกิดเมื่อวันที่ 22 มิถุนายน ค.ศ. 1903 ที่อินดีแอนาโปลิส รัฐอินดีแอนา ในครอบครัวฐานะปานกลาง แต่ด้วยการเป็นผู้ไม่มีการศึกษาและก่ออาชญากรรมมาตั้งแต่ยังเด็ก และมีความสัมพันธ์กับผู้หญิงที่เป็นเครือญาติกัน ทำให้ดิลลิงเจอร์ถูกจองจำในทัณฑสถานเยาวชน
เมื่อพ้นออกมา ดิลลิงเจอร์ก่อคดีอาญาเป็นครั้งแรกด้วยการปล้นร้านขายของชำแห่งหนึ่งในอินดีแอนาโปลิส และถูกจองจำในวันที่ 16 กันยายน ค.ศ. 1924 หลังจากก่อคดีมา 10 วัน ด้วยโทษเป็นเวลา 10 ปี ในระหว่างนี้ทำให้ดิลลิงเจอร์ได้รู้จักกับอาชญากรมากมายในนั้น เมื่อพ้นโทษออกมาในกลางปี ค.ศ. 1933 ดิลลิงเจอร์ก็สร้างชื่อเสียงด้วยการปล้นธนาคารใหญ่ ๆ ถึง 11 ครั้ง ได้ยอดเงินรวม 3 แสนดอลลาร์สหรัฐ มีเจ้าหน้าที่ตำรวจและประชาชนทั่วไปเสียชีวิตถึง 15 ราย และบาดเจ็บ 17 คน สร้างความสั่นสะเทือนไปทั่วประเทศ และหลายหน่วยงานทางรัฐ เช่น เอฟบีไอ ถึงขนาดที่ เฮอร์เบิร์ต ฮูเวอร์ ประธานาธิบดีสหรัฐอเมริกา ซึ่งในขณะนั้นดำรงตำแหน่งผู้อำนวยการใหญ่ของเอฟบีไอ ประกาศผ่านทางวิทยุกระจายเสียงว่า เป็น ""ศัตรูของรัฐอันดับหนึ่ง""
ดิลลิงเจอร์เคยถูกจับถึง 3 ครั้ง แต่ก็สามารถหลบหนีออกมาได้ทุกครั้ง ด้วยความช่วยเหลือของบรรดาลูกน้อง ในช่วงท้ายของการก่อคดี แก๊งค์ของดิลลิงเจอร์ขยายอิทธิพลในชิคาโก ในขณะที่เอฟบีไอก็ตั้งหน่วยงานขึ้นมาไล่ล่าเช่นเดียวกัน
ดิลลิงเจอร์ เสียชีวิตลงด้วยวัยเพียง 31 ปี เมื่อวันที่ 22 กรกฎาคม ค.ศ. 1934 เมื่อเอฟบีไอวางแผนให้ดิลลิงเจอร์ไปชมภาพยนตร์กับผู้หญิงสาวสองคน เมื่อเสร็จแล้ว ในสถานการณ์หน้าโรงภาพยนตร์ ในรัฐอิลลินอยส์ ดิลลิงเจอร์เห็นถึงความผิดปกติ และพยายามหนี แต่ก็ไม่รอดเมื่อถูกเจ้าหน้าที่วิสามัญฆาตกรรมด้วยกระสุนไปทั้งหมด 5 นัด ถูกเป้า 3 นัด
หลังจากดิลลิงเจอร์เสียชีวิตลงแล้ว แก๊งค์ของเขาก็ค่อย ๆ ถูกกำจัดลงเรื่อย ๆ เป็นอันปิดฉากตำนานอาชญากรลือชื่อของสหรัฐอเมริกา ในช่วงทศวรรษที่ 30
ถึงแม้ว่าดิลลิงเจอร์จะเป็นอาชญากร แต่ก็มีผู้คนส่วนหนึ่งชื่นชมเขาอยู่ไม่น้อย ถึงขนาดก่อตั้งเป็นชมรม และมีกิจกรรมไปเยี่ยมเยือนหลุมฝังศพของเขาเป็นประจำทุกปี
เรื่องราวของจอห์น ดิลลิงเจอร์ ถูกยกให้เป็นตำนานอาชญากรของสหรัฐอเมริกา เช่นเดียวกับ อัล คาโปน, บอนนี่แอนด์ไคลด์ หรือลัคกี้ ลูเซียโน่ มีการสร้างเป็นภาพยนตร์หรือซีรีส์ต่าง ๆ มากมาย โดยเฉพาะในปี ค.ศ. 2009 ในเรื่อง "Public Enemies" จากการกำกับของ ไมเคิล แมนน์ โดยมี จอห์นนี่ เด็ปป์ รับบทเป็น จอห์น ดิลลิงเจอร์ และคริสเตียน เบลล์ รับบท เมลวิน เพอร์วิส เจ้าหน้าที่เอฟบีไอ ผู้เป็นตัวตั้งตัวตีในการไล่ล่าดิลลิงเจอร์
ณภัทร ภู่ประเสริฐ
ณภัทร ภู่ประเสริฐ หรือ อะตอม เป็นนักฟุตบอลชาวไทย เกิดเมื่อวันที่ 2 มกราคม พ.ศ. 2534 ที่ สมุทรปราการ ปัจจุบันเล่นให้กับสโมสรฟุตบอล สมุทรปราการ เอฟซี
คิ
คิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า き มีที่มาจากตัวเขียนหวัดของมันโยงะนะ 幾 และคะตะกะนะเขียนว่า キ มีที่มาจากการดัดแปลงตัวเขียนหวัดของมันโยงะนะ 幾 ออกเสียงว่า เมื่อเติมดะกุเต็งจะออกเสียงว่า ในพยางค์แรก และแปรเสียงอยู่ระหว่าง กับ ในพยางค์อื่น
き เป็นอักษรลำดับที่ 7 อยู่ระหว่าง か (คะ) กับ く (คุ) ในการจัดลำดับอักษรปัจจุบัน ส่วนการจัดลำดับแบบอิโระฮะ き เป็นอักษรลำดับที่ 38 อยู่ระหว่าง さ (ซะ) กับ ゆ (ยุ)
ข้อความภาษาญี่ปุ่นทั่วไปไม่เติมฮันดะกุเต็งบนคิ แต่อาจนักภาษาศาสตร์อาจเติมฮันดะกุเต็งบนคิ き゚, キ゚ เพื่อแสดงเสียง
ฮิระงะนะ き มีลำดับขีด 4 ขีดดังนี้
คะตะกะนะ キ มีลำดับขีด 3 ขีดดังนี้
ตัวอย่างคันจิที่อ่านว่าคิ และขึ้นต้นด้วยคิ มีดังนี้
ทงกัตสึ
ทงกัตสึ () เป็นอาหารญี่ปุ่น ทำจากเนื้อหมูหั่นเป็นแผ่นหนาราวสองเซนติเมตร หมักด้วยเกลือและพริกไทย โรยแป้งบาง ๆ ชุบแป้งผสมไข่และน้ำอันตีจนเหลวเข้ากัน ชุบเกล็ดขนมปังซึ่งเรียก "ปังโกะ" (panko) อีกชั้น แล้วทอดจนสุก รับประทานกับอาหารอื่น เป็นต้นว่า ข้าวสวย, กะหล่ำใบ หรือซุปเต้าเจี้ยว
โปรตุเกสเป็นผู้นำเข้าทงกัตสึมายังญี่ปุ่น และเดิมเรียก "คัตสึเร็ตสึ" (katsuretsu) และเรียกโดยย่อว่า "คัตสึ" ทั้งนับเป็นอาหารในเหล่า "โยโชกุ" (yōshoku) คือ อาหารญี่ปุ่นบรรดาซึ่งดัดแปลงจากอาหารยุโรปในปลายคริสต์ศตวรรษที่ 19 ถึงต้นคริสต์ศตวรรษที่ 20
คัตสึเร็ตสึดั้งเดิมนั้นใช้เนื้อวัวปรุง ส่วนเนื้อหมูที่นิยมกันในปัจจุบันนั้นเริ่มใช้ ณ ร้านอาหารยุโรปแห่งหนึ่งในย่านกินซะ กรุงโตเกียว เมื่อ ค.ศ. 1890
คำ "ทงกัตสึ" หมายความว่า คัตสึที่ทำจากเนื้อหมู และบัญญัติขึ้นในคริสต์ทศวรรษ 1930
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 นับเป็น การเลือกตั้งทั่วไปในประเทศไทยครั้งที่ 19 หรือที่นิยมเรียกกันสั้น ๆ ว่า 35/2 มีขึ้นเมื่อวันอาทิตย์ที่ 13 กันยายน พ.ศ. 2535 ผลการเลือกตั้ง พรรคประชาธิปัตย์ สามารถเอาชนะ พรรคชาติไทย ไปได้ 2 เสียง ทำให้ได้เป็นแกนนำจัดตั้งรัฐบาล และ นายชวน หลีกภัย หัวหน้าพรรคได้ขึ้นดำรงตำแหน่ง นายกรัฐมนตรี เป็นครั้งแรก นับเป็นนายกรัฐมนตรีคนที่ 20 ของประเทศไทย
การเลือกตั้งครั้งนี้นับการเลือกตั้งครั้งหนึ่งที่ผู้คนตื่นตัวเป็นอย่างมาก เพราะเป็นการเลือกตั้งครั้งแรกหลังเหตุการณ์พฤษภาทมิฬ ที่เกิดขึ้นมาก่อนหน้านั้น นับเป็นการสิ้นสุดของอำนาจเผด็จการทหาร โดย คณะรักษาความสงบเรียบร้อยแห่งชาติ (รสช.) ที่เข้ามาด้วยการรัฐประหารในวันเสาร์ที่ 23 กุมภาพันธ์ พ.ศ. 2534
ผลการเลือกตั้ง พรรคประชาธิปัตย์ ที่ถือเป็นพรรคฝ่ายค้านที่คัดค้านการดำรงตำแหน่งนายกรัฐมนตรีของ พลเอก สุจินดา คราประยูร สมาชิกของคณะ รสช. ที่มิได้มาจากการเลือกตั้ง ได้รับชัยชนะ ด้วยคะแนนเสียงที่ได้มาเป็นลำดับที่หนึ่ง ด้วยจำนวน 79 เสียง จึงเป็นแกนนำในการจัดตั้งรัฐบาล ซึ่งผสมด้วยพรรคการเมืองอีก 4 พรรค คือ พรรคความหวังใหม่, พรรคพลังธรรม, พรรคเอกภาพ และพรรคกิจสังคม มีจำนวนผู้มาใช้สิทธิเลือกตั้งทั้งหมดร้อยละ 42 นับว่ามากกว่าการเลือกตั้งก่อนหน้านั้น เมื่อเดือนมีนาคม ราวร้อยละ 5 มีจำนวนบัตรเสียคิดเป็นร้อยละ 1.27 และมีการรณรงค์การเลือกตั้งครั้งนี้มิให้มีการทุจริต โดยคณะกรรมการองค์กรกลาง ใช้คำขวัญที่ว่า "ขายเสียง ขายสิทธิ เหมือนขายชีวิต ขายชาติ"
รวมทั้งสภา 360 คน
ยาคุบ โคลัส
ยาคุบ โคลัส (; ; 3 พฤศจิกายน ค.ศ. 1882 — 13 สิงหาคม ค.ศ. 1956) มีชื่อจริงคือ มิซเควิช คันสตันซิน มีไฮลาวิช () เป็นทั้งนักเขียน และกวีของประชาชนชาวเบลารุส แห่งเบลารุสสาธารณรัฐสังคมนิยมโซเวียต (ค.ศ. 1926) และเป็นสมาชิก (ค.ศ. 1928) และรองประธาน (ตั้งแต่ ค.ศ. 1929) ของวิทยาลัยวิทยาศาสตร์แห่งเบลารุส
ในผลงานของเขา ยาคุบ โคลัส เป็นที่รู้จักในด้านความเห็นอกเห็นใจต่อชาวชนบทเบลารุสสามัญชน นี่เป็นสิ่งที่เห็นได้ชัดจากนามปากกาของเขาที่ใช้ชื่อ "โคลัส" ซึ่งหมายถึง "กรรณแห่งเมล็ดพืช" ในภาษาเบลารุส เขาได้เขียนบทกวีสะสมชุด "เพลงแห่งการถูกจองจำ"
(ค.ศ. 1908) และ "เพลงแห่งความเศร้าโศก" (; ค.ศ. 1910), บทกวี "แผ่นดินใหม่" (; ค.ศ. 1923) และ "นักดนตรีไซมอน" (; ค.ศ. 1925) ตลอดจนเรื่องแต่ง และบทละครต่างๆ บทกวีของเขาชุด "กระท่อมของชาวประมง" (; ค.ศ. 1947) เป็นเรื่องราวเกี่ยวกับการต่อสู้หลังจากการรวมกันของเบลารุสกับรัฐโซเวียต ผลงานไตรภาคของเขาชุด "ที่ทางแยก"
(ค.ศ. 1954) เป็นเรื่องราวเกี่ยวกับชีวิตก่อนการปฏิวัติของชาวชนบทเบลารุสกับปัญญาชนประชาธิปไตย เขาได้รับรางวัลรัฐสหภาพโซเวียต ใน ค.ศ. 1946 และ 1949
วิลเลียม จี. มอร์แกน
วิลเลียม จี. มอร์แกน (ค.ศ. 1870-1942) เป็นผู้คิดค้นกีฬาวอลเลย์บอล หรือเดิมเรียก "มินโทเนตต์" (Mintonette) เขาเกิดในล็อกพอร์ต รัฐนิวยอร์ก สหรัฐอเมริกา เขาพบกับเจมส์ ไนสมิท ผู้คิดค้นกีฬาบาสเกตบอล ขณะที่มอร์แกนกำลังศึกษาอยู่ที่วิทยาลัยสปริงฟีลด์ รัฐแมสซาชูเซตส์ ใน ค.ศ. 1892 เช่นเดียวกับไนสมิท มอร์แกนเข้าทำงานในด้านพลศึกษาที่วายเอ็มซีเอ (ชื่อไทยแปลว่า เยาวมานพคริสเตียนอมาตยสมาคม) โดยได้รับอิทธิพลจากไนสมิทและบาสเกตบอล ใน ค.ศ. 1895 ที่โฮลโยค รัฐแมสซาชูเซตส์ มอร์แกนได้คิดค้าน "มินโทเนตต์" ซึ่งเป็นกีฬาประเภททีมที่รุนแรงน้อยกว่า ซึ่งเหมาะสมสำหรับสมาชิกที่มีอายุมากของวายเอ็มซีเอมากกว่า แต่ยังเป็นกีฬาที่ยังต้องอาศัยทักษะด้านกรีฑา ภายหลังอัลเฟรดเอสฮัลสตีด เฝ้าชมมินโทเนตต์และเปลี่ยนชื่อเป็น "วอลเลย์บอล" เพราะหัวใจของกีฬา คือ การ "เล่นวอลเลย์บอล" ไปและกลับข้ามตาข่าย
มอร์แกนเสียชีวิตใน ค.ศ. 1942 มีโรงเรียนประถมในไฮลโยค ชื่อ โรงเรียนวิลเลียม มอร์แกน ซึ่งตั้งตามชื่อเขา
สุรสิทธิ์ วงศ์วิทยานันท์
นายสุรสิทธิ์ วงศ์วิทยานันท์ (เกิด 11 สิงหาคม พ.ศ. 2501) อดีตสมาชิกสภาผู้แทนราษฎรแบบสัดส่วน และอดีตสมาชิกวุฒิสภา
สุรสิทธิ์ วงศ์วิทยานันท์ เกิดเมื่อวันที่ 11 สิงหาคม พ.ศ. 2501 เป็นบุตรของนายจั๊ว และนางเล็ก แซ่เตียว มีพี่น้อง 5 คน สำเร็จการศึกษาศิลปศาสตรบัณฑิต สาขาศิลปศาสตร์ และศิลปศาสตรมหาบัณฑิต สาขายุทธศาสตร์การพัฒนา มหาวิทยาลัยราชภัฏนครสวรรค์ สมรสกับนางโชติมา มีบุตร 2 คน
อดีตเป็นผู้ใหญ่บ้านหมู่ 5 บ้านปางมะค่า และกำนันตำบลปางมะค่า อำเภอชาณุวรลักษบุรี ตามลำดับ ปี พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดกำแพงเพชร และได้รับการเลือกตั้งมาเป็นอันดับที่ 1 ด้วยคะแนน 108,888 คะแนน แต่เกิดการรัฐประหาร การรัฐประหาร 19 กันยายน พ.ศ. 2549 จึงยังไม่ได้ปฏิบัติหน้าที่ ต่อมาในการเลือกตั้งสมาชิกสภาผู้แทนราษฎรปี พ.ศ. 2550 นายสุรสิทธิ์สมัครเข้าสังกัดพรรคพลังประชาชน และลงเลือกตั้งแบบสัดส่วน กลุ่มที่ 1 ลำดับที่ 7 ไม่ได้รับการเลือกตั้งในคราวแรก แต่ได้รับเลือกขึ้นมาเป็นสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2551
ในการเลือกตั้งปี พ.ศ. 2554 นายสุรสิทธิ์ย้ายไปลงในระบบเขต ในเขตเลือกตั้งที่ 2 จังหวัดกำแพงเพชร สังกัดพรรคเพื่อไทย แต่ไม่ได้รับการเลือกตั้ง โดยพ่ายให้กับนายปรีชา มุสิกุล จากพรรคประชาธิปัตย์ ต่อมาได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายชูชาติ หาญสวัสดิ์ รัฐมนตรีช่วยว่าการกระทรวงมหาดไทย) ในรัฐบาลนางสาวยิ่งลักษณ์ ชินวัตร และ ที่ปรึกษารัฐมนตรีช่วยว่าการกระทรวงคมนาคม ตามลำดับ
สุรสิทธิ์ วงศ์วิทยานันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ในรอบ 10 ปีที่ผ่านมา นายสุรสิทธิ์ลงสมัครรับเลือกตั้ง 2 ครั้ง แบบสัดส่วน 1 ครั้ง แบบแบ่งเขต 1 ครั้ง
แบคทีเรียที่ตรึงไนโตรเจนได้
แบคทีเรียที่ตรึงไนโตรเจนได้ (Nitrogen fixing bacteria หรือ Diazotroph)เป็นแบคทีเรียหรืออาร์เคียที่ใช้ก๊าซไนโตรเจนเป็นแหล่งไนโตรเจนได้ โดยเปลี่ยนก๊าซไนโตรเจนให้กลายเป็นแอมโมเนีย 
ตัวอย่างแบคทีเรียในกลุ่มนี้ เช่นไรโซเบียมที่เกิดปมกับพืชตระกูลถั่ว แฟรงเคียที่เกิดปมกับพืชชนิดอื่น และอนาบีนาที่อยู่กับแหนแดงเป็นต้น
แบคทีเรียกลุ่มนี้เป็นกลุ่มที่อาศัยอยู่อย่างเป็นอิสระในดินหรือสิ่งแวดล้อมอื่นๆ สามารถตรึงไนโตรเจนจากอากาศได้โดยไม่ต้องอาศัยคาร์โบไฮเดรตหรือแหล่งพลังงานจากพืช จุลินทรีย์พวกนี้อาศัยแหล่งพลังงานจากอินทรียวัตถุที่อยู่ในดิน ดังนั้นกิจกรรมของจุลินทรีย์พวกนี้จึงไม่ต้องการภาวะอยู่ร่วมกับพืช (non-symbiotic) ได้แก่ "Azotobacter" ซึ่งเป็นแบคทีเรียที่เจริญได้ดีในสภาพที่มีอากาศถ่ายเทดีและ "Clostridium" ซึ่งเป็นแบคทีเรียที่เจริญได้ดีในสภาพอับอากาศ (anaerobic bacteria)
Burma VJ
Burma VJ: Reporting from a Closed Country เป็นหนังสารคดีเกี่ยวกับการประท้วงรัฐบาลเผด็จการพม่าในเดือนกันยายน 2007 กำกับโดย Anders Østergaard ผู้กำกับชาวเดนมาร์ก ออกเผยแพร่ปี 2008 ภาพบางส่วนถ่ายโดยกล้องมือถือ ฟุตเทจอีกจำนวนหนึ่งถูกลักลอบนำออกมาจากพม่า โดยการส่งต่อแผ่นบันทึกหรือทางอินเทอร์เน็ต ส่วนที่เหลือถูกถ่ายทำจำลองขึ้นมาใหม่ ซึ่งทำให้เกิดการวิพากษ์วิจารณ์
เฟมาร์น
เฟมาร์น (; ) เป็นเกาะในทะเลบอลติก นอกจากฝั่งทิศตะวันออกของรัฐชเลสวิก-โฮลชไตน์ ประเทศเยอรมนี อยู่ในเขตโอสโทรลชไตน์ ตั้งเป็นเมืองตั้งแต่ปี ค.ศ. 2003 เมืองมีประชากร 12,942 คน (31 ธันวาคม ค.ศ. 2010)
ราโชมอน (ภาพยนตร์)
ราโชมอน () เป็นภาพยนตร์ญี่ปุ่นแนวลึกลับอาชญากรรมปี ค.ศ. 1950 กำกับโดยอากิระ คุโรซาว่า ร่วมกับตากล้องคาซูโอะ มิยากาว่า นำแสดงโดยโทชิโร่ มิฟุเนะ, มาซายูกิ โมริ, มาชิโกะ เคียว และ ทาคาชิ ชิมูระ ดัดแปลงจากเรื่องสั้นของริวโนสุเกะ อาคุตางาว่า สองเรื่อง (ได้แก่ "ราโชมอน" ซึ่งเป็นที่มาของฉาก และ "ในป่าละเมาะ" ซึ่งเป็นที่มาของตัวละครและเรื่อง)
"ราโชมอน"เป็นภาพยนตร์ที่ทำให้คุโรซาว่าและภาพยนตร์ญี่ปุ่นทั้งหมดได้รับความสนใจจากผู้ชมชาวตะวันตก แม้จะฉายเพียงไม่กี่โรงก็ตาม และถือเป็นผลงานชิ้นเอกเรื่องหนึ่งของคุโรซาว่าอีกด้วย
อะกรูวีไคนด์ออฟเลิฟ
อะกรูวีไคนด์ออฟเลิฟ () เป็นเพลงป็อปที่แต่งขึ้นในปี ค.ศ. 1965 โดย โทนี ไวน์ และแคโรล เบเยอร์ เซเกอร์ นักแต่งเพลงชาวอเมริกัน ดัดแปลงทำนองมาจากท่อนรอนโด ของโซนาตาหมายเลข 5 ในบันไดเสียง จี เมเจอร์ (Sonatina No.5 in G major, op. 36) ผลงานในปี ค.ศ. 1797 ของมูซิโอ คลีเมนตี (1752-1832) คีตกวีชาวอิตาเลียน
เพลงนี้ได้รับการบันทึกเสียงครั้งแรกในปี ค.ศ. 1965 โดยวงดูโอชื่อ ไดแอนแอนด์แอนนิตา (Dianne & Annita) และมีการบันทึกเสียงอีกหลายครั้ง โดยแพตตี ลาเบลล์ (1965), เพทูลา คลาร์ก (1966), เดอะไมนด์เบนเดอส์ (1965), ฟิล คอลลินส์ (1988) และนีล ไดมอนด์ (1993)
ในปี 1965 กลุ่มดนตรีป็อปชื่อ เดอะไมนด์เบนเดอส์ (The Mindbenders) จากเมืองแมนเชสเตอร์ ได้บันทึกเสียงซิงเกิลเพลงนี้ และประสบความสำเร็จเป็นอย่างสูง ขึ้นถึงอันดับ 2 ชาร์ตซิงเกิลแห่งสหราชอาณาจักร และบิลบอร์ดฮอต 100
ต่อมาในปี 1988 ฟิล คอลลินส์ ได้บันทึกเสียงเพลงนี้เพื่อประกอบภาพยนตร์เรื่อง "บัสเตอร์" (1988) ที่เขาแสดงนำ ซิงเกิลฉบับนี้ขึ้นถึงอันดับหนึ่งทั้งในสหราชอาณาจักร และสหรัฐอเมริกา เป็นซิงเกิลเดียวของคอลลินส์ที่ขึ้นถึงอันดับ 1 ในทั้งสองประเทศ และทำให้เขาได้รับการเสนอชื่อเข้าชิงรางวัลแกรมมี สาขานักร้องชายยอดเยี่ยม ประเภทเพลงป็อป ครั้งที่ 31 แต่พ่ายแพ้ให้กับบ็อบบี แมคเฟอร์ริน
ปลาปักเป้าหนามทุเรียนหนามยาว
ปลาปักเป้าหนามทุเรียนหนามยาว หรือ ปลาปักเป้าสามแถบ (; ) เป็นปลาปักเป้าชนิดหนึ่ง จัดอยู่ในวงศ์ปลาปักเป้าฟัน 2 ซี่ (Diodontidae)
มีตัวค่อนข้างกลมและแบนทางด้านบนเล็กน้อย หัวขนาดใหญ่เรียวเล็กลงไปทางหาง ตากลมโตกลอกไปมาได้และมีหนังตายื่นลงมาเป็นติ่ง ปากหนามีฟันเชื่อมต่อกัน ครีบหูมีขนาดใหญ่คลี่ออกคล้ายพัด ครีบหลังมีอันเดียวอยู่เยื้องไปทางหาง ไม่มีครีบท้อง ครีบทวารอยู่ตรงกับครีบหลัง ครีบหางโค้งกลม ขนาดโตเต็มที่ได้ถึง 50 เซนติเมตร ผิวลำตัวเป็นหนังย่นและมีหนามแข็งพับลู่ไปทางหาง ซึ่งเมื่ออยู่ในยามปกติก็เห็นได้ชัดเจน แต่จะตั้งขึ้นเมื่อตกใจหรือถูกรบกวนและพองตัวได้ พื้นลำตัวมีสีน้ำตาลเขียว มีลายจุดสีดำเป็นปื้นตามลำตัวและบนหลัง ซึ่งเมื่อปลาโตขึ้นจุดเหล่านี้จะค่อย ๆ จางไป
จัดเป็นปลาปักเป้าที่มีขนาดใหญ่ชนิดหนึ่ง พบกระจายพันธุ์อย่างกว้างขวางในแนวปะการังเขตร้อนและเขตอบอุ่น ตั้งแต่ฟลอริดา, บาฮามาส, บราซิล, หมู่เกาะกาลาปากอส, เกาะอีสเตอร์ รอบ ๆ แอฟริกาใต้, เรอูนียง, ทะเลแดง, มาดากัสการ์, มอริเชียส, หมู่เกาะฮาวาย, อ่าวเบงกอล, อินโด-แปซิฟิก, ทะเลอันดามัน, อ่าวไทย, อ่าวตังเกี๋ย, ทะเลเหลือง, ทะเลจีนใต้, ทะเลจีนตะวันออก พบไปจนถึงทะเลญี่ปุ่น, ทะเลฟิลิปปิน และเกรตแบร์ริเออร์รีฟ
เป็นปลาที่ไม่ใช้เนื้อในการบริโภค แต่นิยมทำมาเป็นเครื่องประดับ โดยนำมาสตัฟฟ์เมื่อเวลาที่พองตัวออก และเลี้ยงเป็นปลาสวยงาม
รูบีทิวสเดย์
รูบีทิวสเดย์ () เป็นเพลงของเดอะโรลลิงสโตนส์ บันทึกเสียงในปี ค.ศ. 1966 วางจำหน่ายซิงเกิลในเดือนมกราคม 1967 คู่กับเพลง "Let's Spend the Night Together" ขึ้นถึงอันดับหนึ่งชาร์ตบิลบอร์ดฮอต 100 และอันดับสามชาร์ตซิงเกิลแห่งสหราชอาณาจักร
เพลงนี้เป็นเพลงแนวบาโรกป็อป แต่งโดยคีธ ริชาร์ด ริชาร์ดเคยให้สัมภาษณ์ว่า เขาแต่งเพลงนี้ในห้องพักโรงแรมที่ลอสแอนเจลิสภายหลังการแสดงที่เมืองนั้น เนื้อเพลงกล่าวถึงกรูปปี สาววัยรุ่นใจแตกที่คอยติดตามชมการแสดงของวง และพลีกายร่วมหลับนอนกับนักดนตรีที่ชื่นชอบ ดังกล่าวถึงในเนื้อเพลงว่า พวกเธอหมุนเวียนเปลี่ยนหน้าไม่ซ้ำกันในแต่ละวัน จนไม่มีใครจำชื่อได้ ("Who could hang a name on you?/When you change with every new day/Still I'm gonna miss you.") ต้องเรียกชื่อไปตามวันว่า "รูบี (วันอังคาร)"
ริชาร์ดเขียนในหนังสืออัตชีวประวัติว่า เด็กสาวคนนั้นชื่อ ลินดา คีธ ได้รับการแนะนำจากจิมิ เฮนดริกซ์และคบหาเป็นแฟนสาวของเขาอยู่ระยะหนึ่ง เธอเสพยาเสพติดจนเตลิดไป เขาไปที่บ้านของคีธและเล่าเรื่องราวให้พ่อแม่ของเธอฟัง พ่อของคีธติดตามลูกสาวไปถึงนิวยอร์ก ใช้คำสั่งศาลบังคับให้เธอกลับบ้าน กักบริเวณ และเข้ารับการบำบัดยา เธอมองว่าการกระทำของริชาร์ดเป็นการทรยศ และไม่ยอมพูดกับเขาอยู่หลายปี
นิตยสารโรลลิงสโตนได้จัดให้เพลงนี้อยู่ในอันดับที่ 303 ของ 500 เพลงยอดเยี่ยมตลอดกาล จากการจัดอันดับในปี 2004
บ่างฟิลิปปิน
บ่างฟิลิปปิน (; ) เป็นสัตว์เลี้ยงลูกด้วยนมชนิดหนึ่ง
บ่างฟิลิปปินจัดเป็นสิ่งมีชีวิตเพียงหนึ่งในสองชนิดเท่านั้นที่อยู่ในอันดับบ่าง (Dermoptera) ที่ยังคงดำรงเผ่าพันธุ์มาจนถึงปัจจุบัน (อีกชนิดหนึ่งนั้นคือ บ่าง ("Galeopterus variegatus")) และเป็นเพียงชนิดเดียวเท่านั้นในสกุล "Cynocephalus"
บ่างฟิลิปปินมีรูปร่างลักษณะคล้ายกับบ่างที่พบในภูมิภาคอินโดจีนและแหลมมลายู แต่มีขนาดที่เล็กกว่าและมีน้ำหนักตัวที่เบากว่า โดยมีความยาวประมาณ 14-17 นิ้ว น้ำหนักประมาณ 1-1.7 กิโลกรัม มีหัวโต หูเล็ก ตาโต พังผืดมีขนาดใหญ่และมีกรงเล็บเท้าเป็นพังผืด สามารถปีนต้นไม้เพื่อร่อนได้อย่างรวดเร็ว และสามารถร่อนได้ไกลกว่า 100 เมตร
บ่างฟิลิปปินมีฟันทั้งหมด 34 ซี่ ใช้สำหรับกินอาหารจำพวก ยอดไม้, ใบไม้อ่อน หรือดอกไม้ มีพฤติกรรมคล้ายกับบ่าง คือ ออกหากินในเวลากลางคืน พักผ่อนในเวลากลางวันตามโพรงไม้หรือพุ่มไม้หนา ใช้เวลาตั้งท้องนาน 2 เดือน ลูกอ่อนจะยังเกาะที่หน้าท้องและดูดนมของแม่
บ่างฟิลิปปิน จะพบได้เฉพาะบนเกาะมินดาเนาและเกาะโบฮอล ในหมู่เกาะฟิลิปปินเท่านั้น ถูกล่าโดยมนุษย์เพื่อนำเนื้อไปทำอาหาร และกำจัดลงเพราะเป็นศัตรูของพืชสวน เช่น มะพร้าว หรือผลไม้ต่าง ๆ เป็นต้น
นกแว่นสีเทา
นกแว่นสีเทา (Grey Peacock-Pheasant หรือ Burmese Peacock-Pheasant) เป็นนกขนาดใหญ่ในวงศ์ไก่ฟ้าและนกกระทาพบในเอเชียตะวันออกเฉียงใต้ เป็นนกประจำชาติของประเทศพม่า
นกแว่นสีเทาเป็นนกขนาดกลางถึงใหญ่ มีขนาดความยาวลำตัวประมาณ 55 -75 เซนติเมตร มีขนทั่วตัวสีเทาน้ำตาล คือสีพื้นเป็นสีน้ำตาลไหม้ มีจุดขาวเล็ก ๆ กระจายอยู่ทั่วไป ทำให้ดูเป็นสีออกเทา มีแว่นรูปไข่ที่ปีกและหาง ซึ่งแว่นนี้เป็นสีม่วงแดงเหลือบเขียว ตัวผู้มีขนหงอนสีเทาน้ำตาลเล็กน้อยและมีเดือยข้างละ 2 อัน ส่วนตัวเมียไม่มีขนหงอนและเดือย และแว่นมีขนาดเล็กกว่าเล็กน้อย ทั้งตัวผู้และตัวเมียมีหางยาวเหมือนกัน และขามีสีเทา
นกแว่นสีเทามีถิ่นกำเนิดบริเวณเทือกเขาหิมาลัย แคว้นสิกขิม อัสสัม พม่า เวียดนาม ลาว ตังเกี๋ย สำหรับประเทศไทยมีทางภาคเหนือของประเทศเป็นส่วนใหญ่ นอกจากนั้นอาจพบทางภาคตะวันตกและภาคตะวันออกเฉียงเหนือบางส่วน
มี 3 ชนิดย่อยและอีกหนึ่งชนิดที่ยังไม่แน่ชัด:
นกแว่นสีน้ำตาล
นกแว่นสีน้ำตาล (Malayan Peacock-Pheasant หรือ Crested Peacock-Pheasant) เป็นไก่ฟ้าขนาดกลางในวงศ์ไก่ฟ้าและนกกระทา เป็นญาติใกล้ชิดกลับนกแว่นบอร์เนียว ("P. schleiermacheri") ซึ่งแต่เดิมถือเป็นชนิดเดียวกัน ก่อนจะแยกออกจากกันในภายหลัง
นกแว่นสีน้ำตาลเป็นนกขนาดกลางค่อนข้างใหญ่ มีรูปร่างและขนาดคล้ายนกแว่นสีเทาแต่เล็กกว่า คือมีขนาดความยาวลำตัวประมาณ 56 - 76 เซนติเมตร สีทั่วตัวออกเป็นสีน้ำตาล แว่นมีสีเขียวอมเหลืองเหลือบม่วงแดง และจำนวนแว่นดูจะมีมากกว่านกแว่นสีเทา ขามีเดือยข้างละ 2 เดือย ตัวเมียไม่มีเดือย ขาสีเทา ตัวผู้หางอาจยาวกว่า 25 เซนติเมตร หัวมีพุ่มหงอนเป็นขนสั้นๆ สีเขียวแกมน้ำเงิน ผิวหน้ามีสีส้ม และจะมีหงอนยาวกว่านกแว่นสีเทา ตัวผู้หนัก 600-700 กรัม ตัวเมียหนัก 450-550 กรัม
พบในประเทศไทย แหลมมลายู สุมาตรา บอร์เนียว ในประเทศไทยพบเฉพาะภาคใต้ตั้งแต่จังหวัดชุมพรลงไปตลอดแนวแหลมมลายู อาศัยในป่าทึบที่มีต้นไม้หนาแน่น หรือป่าไผ่
เจ้าชายรัชทายาทซุนฮวี
องค์ชายรัชทายาทซุนฮวี (,1551-1563) เป็นพระราชโอรสองค์แรกและองค์เดียวของ พระเจ้ามยองจง พระราชาองค์ที่ 13 แห่ง ราชวงศ์โชซอน
องค์ชายรัชทายาทซุนฮวี ประสูติเมื่อปี ค.ศ. 1551 เป็นพระราชโอรสของ พระเจ้ามยองจง ที่ประสูติแต่ พระมเหสีอินซุน จากตระกูลชิม มีพระนามเดิมว่าอะไรไม่ปรากฏ
ในปี ค.ศ. 1557 ตรงกับปีที่ 12 ในรัชกาล พระเจ้ามยองจง ขณะพระชนม์ได้ 6 พรรษาพระราชบิดาได้สถาปนาพระองค์ขึ้นเป็นรัชทายาท
องค์ชายรัชทายาท สิ้นพระชนม์เมื่อ ค.ศ. 1563 หลังจากดำรงตำแหน่งได้ 6 ปีขณะพระชนมายุเพียง 12 พรรษาในภายหลังพระเจ้ามยองจงได้พระราชทานพระนามให้พระราชโอรสองค์นี้ว่า องค์ชายรัชทายาทซุนฮวี
กวางบึง
กวางบึง หรือ บาราซิงก้า (; ; ; ) เป็นกวางที่พบในตอนเหนือและตอนกลางของประเทศอินเดียและทางตะวันตกเฉียงใต้ของประเทศเนปาล อดีตพบในประเทศปากีสถานและบังกลาเทศ ชื่อวิทยาศาสตร์ตั้งตามชื่อนักธรรมชาติวิทยาชาวฝรั่งเศส อาลเฟรด ดูโวเซล (Alfred Duvaucel)
คุณสมบัติที่โดดเด่นที่สุดของกวางบึงคือเป็นกวางที่มีกิ่งบนเขา 10 ถึง 14 กิ่งในกวางตัวผู้ที่โตเต็มวัย บางตัวมีถึง 20 กิ่ง ชื่อมาจากลักษณะซึ่งแปลว่า "เขา 12 กิ่ง" ในภาษาฮินดี ในภาษาอัสสัมเรียกว่า "dolhorina"; "dol" แปลว่าบึง ในอินเดียตอนกลางเรียกว่า "goinjak" (ตัวผู้) หรือ "gaoni" (ตัวเมีย)
กวางบึงเป็นกวางขนาดใหญ่พอสมควร สูง จรดไหล่ หัวถึงลำตัวยาว ตัวผู้สูงมีขนาดใหญ่กว่าตัวเมีย ตัวผู้หนัก 170–283 กก. (370–620 ปอนด์) ตัวเมียหนัก 130–145 กก. (290–320 ปอนด์) เขายาวประมาณ เส้นรอบวง เท่าที่บันทึกไว้ยาวสุด
นักรบสงครามข้ามจักรวาล
นักรบสงครามข้ามจักรวาล () เป็นภาพยนตร์ ค.ศ. 2012 ของดิสนีย์ แนวนิยายวิทยาศาสตร์มหากาพย์ ว่าด้วย จอห์น คาร์เตอร์ ซึ่งเป็นตัวละครเอกของ เอ็ดการ์ ไรซ์ เบอร์โรห์ ในซีรีส์ 11 ฉบับ เรื่อง "บาร์ซูม" ซึ่งทางภาพยนตร์ได้ระบุถึงการครบรอบศตวรรษแห่งการปรากฏของตัวละครใน ค.ศ. 1912
อดีตกัปตันสัมพันธมิตร จอห์น คาร์เตอร์ (เทย์เลอร์ คิทช์) ได้ถูกส่งตัวไปยังดาวอังคารอย่างน่าพิศวง (ซึ่งมีชื่อของโลกแห่งนี้ว่า "บาร์ซูม") ซึ่งเขาจะกลายเป็นส่วนหนึ่งของความขัดแย้งระหว่างประเทศแห่งดาวเคราะห์ ซึ่งมีผู้นำอันประกอบด้วย ทาร์ส ทาร์คัส (วิลเลี่ยม เดโฟ) และเจ้าหญิงเดจา ธอริส (ลินน์ คอลลินส์) ซึ่งคาร์เตอร์ได้อุทิศตนเพื่อปกป้องบาร์ซูมและประชาชนของอาณาจักรแห่งนี้
ภาพยนตร์ชุดนี้เป็นผลงานแบบคนแสดงชุดแรกของ แอนดริว สแตนตัน ซึ่งเป็นผู้กำกับ/นักเขียน และร่วมเขียนโดย มาร์ค แอนดรู กับ ไมเคิล เชบอน ภาพยนตร์ชุดนี้สร้างโดย จิม มอร์ริส, โคลิน วิลสัน และ ลินซี่ย์ คอลลินส์ รวมถึงเพลงประกอบโดย ไมเคิล จีอาคีโนแม้ว่าการเปิดตัวภาพยนตร์ชุดนี้เดิมกำหนด ณ วันที่ 8 มิถุนายน ค.ศ. 2012 แต่ในเดือนมกราคม ค.ศ. 2010 ทางดิสนีย์ก็ได้เลื่อนกำหนดวันเปิดตัวเป็นวันที่ 9 มีนาคม ค.ศ. 2012 แทน สำหรับเทรลเลอร์ทีเซอร์สำหรับภาพยนตร์รอบปฐมทัศน์ได้จัดขึ้น ณ วันที่ 14 กรกฎาคม ค.ศ. 2011 และได้นำเสนอสื่อ 3 มิติของ "แฮร์รี่ พอตเตอร์กับเครื่องรางยมทูต ภาค 2" รวมถึง "วินนี่เดอะพูห์" ส่วนตัวอย่างภาพยนตร์อย่างเป็นทางการรอบแรกได้จัดฉายเมื่อ 30 พฤศจิกายน ค.ศ. 2011 และในวันที่ 5 กุมภาพันธ์ ค.ศ. 2012 ได้มีการออกอากาศการส่งเสริมภาพยนตร์เชิงพาณิชย์ในรายการแข่งขันซูเปอร์โบวล์
ฌามา
ฌามา (Sha-ma) เป็นวงดนตรีแนวเพลงเพื่อชีวิตสัญชาติไทย ที่มีชื่อเสียงในช่วงปี พ.ศ. 2540 - พ.ศ. 2541 จากเพลง "สาวเทคนิค" ก่อตั้งวงโดยพี่น้องตระกูลกระจ่างเมฆ คือ ทรงกลด, นัดฐา และ กล้า กระจ่างเมฆ โดยสมาชิกวงทั้งหมดเป็นชาวจังหวัดระนอง หลังจากออกอัลบั้มเพลงจำนวนสองชุดแรกภายใต้สังกัด ไอคิว ดี มีเดีย สมาชิกวงต่างแยกย้ายกันไป โดยทรงกลดยังคงมีผลงานเพลงกับค่ายรถไฟดนตรี และอาร์สยามในปัจจุบัน
ชื่อวง ฌามา มาจากภาษาฝรั่งเศส แปลว่า นกกางเขนดง หรือ นกบินหลา อันเป็นสัตว์สัญลักษณ์ของภาคใต้
นักร้องหญิงปัจจุบัน ใบหยก
เพนท์อิท, แบล็ก
เพนท์อิท, แบล็ก () เป็นเพลงจากอัลบัมที่สี่ ชุด "Aftermath" ของวงเดอะโรลลิงสโตนส์ วางจำหน่ายเมื่อวันที่ 13 พฤษภาคม ค.ศ. 1966 เป็นซิงเกิลแรกที่ตัดจากอัลบัมชุดนี้ เดิมเพลงนี้ใช้ชื่อว่า "เพนท์อิทแบล็ก" (Paint It Black) โดยไม่มีเครื่องหมายจุลภาค คีธ ริชาร์ด ผู้แต่งร่วมระบุว่า จุลภาคในชื่อเพลงถูกเติมขึ้นมาโดยบริษัทเดคคาเรเคิดส์ ผูู้จัดจำหน่ายแผ่นเสียง
เพลงนี้เป็นผลงานแต่งร่วมกันของสมาชิกทั้งวง คือ มิก แจ็กเกอร์, คีธ ริชาร์ด, ไบรอัน โจนส์ และบิล ไวแมน แต่ในเครดิตเพลงระบุผิดพลาดว่าเป็นผลงานของ "แจ็กเกอร์/ริชาร์ด" แทนที่จะเป็น "Nanker Phelge" เป็นเพลงในแนวไซคีเดลิกร็อก มีกลิ่นอายของดนตรีอินเดีย มีการนำซีตาร์มาร่วมบรรเลงท่อนริฟฟ์โดยไบรอัน โจนส์ เริ่มจากการเล่นดนตรีในห้องอัด โดยไวแมนเริ่มเล่นเปียโนล้อทำนองออร์แกนของเอริก อีสตัน อดีตผู้จัดการวง จากนั้นชาร์ลี วัตต์ มือกลอง เริ่มตีกลองเป็นจังหวะหลักของเพลง และโจนส์เริ่มเล่นท่อนริฟฟ์ซีตาร์ที่มีชื่อเสียง ตามด้วยเสียงร้องโดยแจ็กเกอร์ บรรยายความเศร้าโศก การไว้อาลัยของชายหนุ่มที่เพิ่งสูญเสีย จากความตายของคู่รัก
เพลงนี้ได้รับความนิยม ติดอันดับหนึ่งทั้งชาร์ตบิลบอร์ดฮอต 100 และชาร์ตซิงเกิลแห่งสหราชอาณาจักร และยังติดอันดับหนึ่งชาร์ตซิงเกิลของนิตยสารอาร์พีเอ็มในแคนาดา และดัตช์ทอป 40 ในเนเธอร์แลนด์ เป็นซิงเกิลติดอันดับหนึ่งซิงเกิลแรกแรกในประวัติศาสตร์ ที่มีการนำซีตาร์มาบรรเลง นิตยสารโรลลิงสโตนได้จัดให้เพลงนี้อยู่ในอันดับที่ 174 ของ 500 เพลงยอดเยี่ยมตลอดกาล จากการจัดอันดับในปี 2004
เพลงนี้ยังได้รับการบันทึกเสียงโดยเอริก เบอร์ตัน ในอัลบัมชุดแรก " Winds of Change" ของวงดิแอนิมอลส์ ในปี 1967 และในอัลบัม "The Black-Man's Burdon" ของวงเอริก เบอร์ตัน แอนด์ วอร์ ในปี 1970 เวอร์ชันของวอร์นี้มีความยาวถึง 13:41 นาที ซึ่งถือว่าเป็นซิงเกิลที่มีความยาวมากในขณะนั้น และยังแสดงในการแสดงคอนเสิร์ตของเขาอยู่เสมอ
กวางชะมดป่า
กวางชะมดป่า หรือ กวางชะมดแคระ หรือ กวางชะมดจีน (, , พินอิน: "Lín shè") เป็นกวางชะมด (Moschidae) ชนิดหนึ่ง
มีความยาวหัวและลำตัวประมาณ 80-100 เซนติเมตร ความยาวหางประมาณ 3.8-6 เซนติเมตร น้ำหนักประมาณ 8-10 กิโลกรัม
ขนตามลำตัวสีน้ำตาลเข้มหรือน้ำตาลเทา ขนบริเวณหน้าอกเป็นสีน้ำตาลเหลือง มีเขี้ยวงอกมาจากริมฝีปากยาวประมาณ 7.5 เซนติเมตร ไม่มีเขาทั้งตัวผู้และตัวเมีย ตัวผู้มีต่อมผลิตกลิ่นที่ใต้ท้องเพื่อใช้ในการประกาศอาณาเขตและสื่อสารกับตัวเมียคล้ายกับกลิ่นของชะมด (Viverridae)
อาศัยอยู่ในที่ราบสูงประมาณ 2,600-3,600 เมตร จากระดับน้ำทะเล ในตอนใต้ของจีนต่อกับภาคเหนือของเวียดนาม ในที่ ๆ มีอากาศหนาวเย็น มีความสามารถในการปีนป่ายต้นไม้ที่มีความลาดเอียงหรือหน้าผาที่มีความสูงไม่มากนักได้เป็นอย่างดี
สำหรับกวางชะมดป่า ในประเทศไทยมีการเลี้ยงเป็นสัตว์เศรษฐกิจเพื่อเอาสารที่ตัวผู้ผลิตออกมา
กวางชะมดไซบีเรีย
กวางชะมดไซบีเรีย (, , , , ) เป็นกวางชะมด (Moschidae) ชนิดหนึ่ง
มีตัวสั้นป้อม ขนตามลำตัวมีสีน้ำตาลแดง หูตั้ง หางสั้น มีแถบยาวสีขาว 2 แถบ ขนานกันตามความยาวของลำคอ ที่ตะโพกและหลังช่วงท้ายมีจุดสีขาว ไม่มีเขาทั้งตัวผู้และตัวเมีย ตัวผู้มีเขี้ยวบนยาวประมาณ 7 เซนติเมตร โผล่ออกมาจากปากเห็นได้ชัดเจน มีต่อมผลิตกลิ่นอยู่ที่ใต้ท้องระหว่างสะดือกับอวัยวะเพศ
พบกระจายพันธุ์ในเอเชียเหนือ ในป่าไทกาทางตอนใต้ของไซบีเรีย และพบในบางส่วนของมองโกเลีย, มองโกเลียใน, แมนจูเรีย และคาบสมุทรเกาหลี ออกหากินตามลำพังเวลาเช้ามืดหรือพลบค่ำ
ไมค์ เบลส์
ไมค์ เบลส์ (; 6 สิงหาคม ค.ศ. 1971 — ) เป็นนักกีฬาฮอกกี้น้ำแข็งระดับอาชีพชาวแคนาดา ในตำแหน่งผู้รักษาประตูเขาได้เล่นให้กับทีมบอสตันบรูอินส์ และ ออตตาวาซีเนเตอร์ เขาเข้าเรียนที่มหาวิทยาลัยโอไฮโอสเตต และร่วมลงนามกับบั๊กอายส์ ตั้งแต่ ค.ศ. 1990 ถึง 1992 และได้รับการเกณฑ์จากทางบอสตันให้เข้าเล่นในรอบที่ห้าของรายการ 1990 เอ็นเอชแอลเอ็นทรี่ดราฟท์ เขาร่วมเล่นในการแข่งขันเอ็นเอชแอลโดยเป็นส่วนหนึ่งในสี่ฤดูกาล และมีสถิติสะสมอยู่ที่ 2–15–1 และประตูเฉลี่ยที่ 4.13 ใน 23 เกม เขายังได้เล่นให้กับทีมสตรับอิงไทเกอร์ส ในการแข่งขันดีอีแอล ตั้งแต่ ค.ศ. 2004 ถึง 2010 และในวันที่ 29 มกราคม ค.ศ. 2011 เขาได้เซ็นสัญญาร่วมกับทีม อีเซอรูนโรสเตอร์ส ของดีอีแอล ในตำแหน่งผู้รักษาประตูสแตนบาย
เมื่อวันที่ 23 กรกฎาคม ค.ศ. 2011 ทีมพิตส์เบิร์กเพนกวินส์ได้จ้างเบลส์เป็นโค้ชพัฒนาฝีมือผู้รักษาประตู รวมถึงผู้ฝึกหัดระดับสมัครเล่น
ปอทะเล
ปอทะเล () เป็นไม้ยืนต้น ใบรูปหัวใจ ขอบใบหยักถี่ ใต้ใบมีขนอ่อน ๆปกคลุม ดอกสีเหลือง บานตอนสาย พอตกเย็นจะกลายเป็นสีแดงแล้วหลุดร่วงไป ผลแห้ง แตก พบปอทะเลในบริเวณรอยต่อระหว่างน้ำจืดกับน้ำเค็ม 
เปลือกปอทะเลใช้ทำเชือก ใบเป็นยารักษาแผล เนื้อไม้ของปอทะเลมีความถ่วงจำเพาะ 0.6 นำไปใช้ในงานช่างไม้ได้ เช่นทำเรือ เปลือกไม้และรากใช้ต้มทำยาแก้ไข้ ใบอ่อนกินเป็นผัก ชนพื้นเมืองในฮาวายนำเนื้อไม้ไปสร้างเรือ ประเทศในแถบเอเชียนิยมนำปอทะเลไปทำ ชาวในรัฐเประก์ ประเทศมาเลเซียนำเปลือกทำเป็นผงแห้งใช้รักษาโรคติดต่อทางเพศสัมพันธ์
 (Cyanidin-3-glucoside) เป็นแอนโทไซยานินชนิดหลักที่พบในดอกของปอทะเล ใบของปอทะเลมีสารต้านอนุมูลอิสระและ มีกิจกรรมต่อต้าน
พิเชษฐ์ กองการ
พิเชษฐ์ กองการ ชื่อเล่น ตุ๊ก ส่วนสูง 176 ซม. กำลังศึกษาระดับปริญญาโทอยู่คณะนิติศาสตร์ มหาวิทยาลัยกรุงเทพธนบุรี เป็นคน จ.กาฬสินธุ์ โดยกำเนิด เข้าสู่วงการบันเทิงโดยได้รับบทเป็นพระเอกเรื่องแรกในภาพยนตร์ ครูบ้านนอก บ้านหนองฮีใหญ่ ในปี 2553 ภาพยนตร์ที่เคยโด่งดังในอดีต กำกับภาพยนตร์โดย สุรสีห์ ผาธรรม โดยรับบทเป็นครูพิเชษฐ์ ตุ๊กได้แสดงอารมณ์ออกมาได้ดีและภาพยนตร์ได้กระแสตอบรับที่ดีมากโดยเฉพาะภาคอีสานที่ให้การตอบรับเป็นอย่างดี ภาพยนตร์เรื่องได้ถ่ายทำที่ จ.กาฬสินธุ์ เกือบทั้งเรื่อง ปัจจุบันเป็นเด็กในสังกัดของ อุ๊บ วิริยะ พงษ์อาจหาญ ปี 2559
ทีวีบีนิวส์
ทีวีบีนิวส์ (; ) หรือที่รู้จักกันใน กองข่าวและข้อมูล (新聞及資訊部) เป็นแผนกรวบรวมข่าวจากสถานีโทรทัศน์ทีวีบีของฮ่องกง ซึ่งมีสโลแกนคือ "ทีวีบีใส่ใจ" (無綫新聞 事事關心) นอกจากนี้ ทีวีบีนิวส์ยังทำหน้าที่ในการส่งข่าวตลอด 24 ชั่วโมง
รายงานการสืบสวนและขยายข่าวจะนำเสนอบ่อยครั้งในสามรายการดังต่อไปนี้: ซันเดย์รีพอร์ท (星期日檔案) กับ นิวส์แมกกาซีน (新聞透視) ทางทีวีบีเจด และ เดอะเพิร์ลรีพอร์ท ทางทีวีบีเพิร์ล (明珠檔案) โดยซันเดย์รีพอร์ทและเดอะเพิร์ลรีพอร์ทมุ่งเน้นที่เรื่องราวที่เกี่ยวข้องกับบุคคลและมีวิธีการที่นุ่มนวล ในขณะที่นิวส์แมกกาซีนมุ่งเน้นเพิ่มเติมเกี่ยวกับปัญหาสังคมโดยทั่วไป
แอลัน พาร์ดิว
แอลัน สกอตต์ พาร์ดิว () เกิดเมื่อวันที่ 18 กรกฎาคม ค.ศ. 1961 ที่วิมเบิลดัน กรุงลอนดอน เป็นผู้จัดการทีมฟุตบอลชาวอังกฤษและอดีตนักฟุตบอลอาชีพ ปัจจุบันเป็นผู้จัดการทีมเวสต์บรอมมิชอัลเบียน
ผลงานของพาร์ดิวที่ประสบความสำเร็จที่สุดคือ การเข้าถึงรอบตัดสินเอฟเอคัพ 2 ครั้ง ในฐานะนักฟุตบอลกับทีมคริสตัลพาเลซ ในปี ค.ศ. 1990 และในฐานะผู้จัดการเวสต์แฮมยูไนเต็ด ในปี ค.ศ. 2006 ถึงแม้ว่าจะพ่ายแพ้ไปในทั้ง 2 ครั้ง
พาร์ดิว เข้ารับตำแหน่งผู้จัดการทีมนิวคาสเซิลยูไนเต็ด ในปี ค.ศ. 2010 ในต้นฤดูกาล 2014–15 ผลงานของนิวคาสเซิลยูไนเต็ดย่ำแย่มาก โดยแข่งขันไป 6 นัด เก็บคะแนนได้เพียง 3 คะแนนเท่านั้น และยังไม่มีชัยชนะเลย จนมีกระแสเรียกร้องจากผู้สนับสนุนทีมให้พาร์ดิวออกไป แต่เจ้าตัวยืนยันว่าจะไม่ลาออก และหลังจากนั้นผลงานของทีมก็ค่อย ๆ ดีขึ้นในช่วงปลายปีเดียวกัน โดยเอาชนะติดต่อได้ถึง 5 นัด รวมถึงสามารถเอาชนะเชลซี ซึ่งเป็นทีมนำในตารางคะแนนได้ด้วย ที่สนามเซนต์เจมส์พาร์ก โดยถือว่าเป็นความพ่ายแพ้ครั้งแรกของเชลซีในฤดูกาลนี้ด้วย แต่ต่อมาในต้นปี ค.ศ. 2015 พาร์ดิวได้ลาออกจากตำแหน่งนี้ และเข้ารับตำแหน่งผู้จัดการทีมคริสตัลพาเลซ โดยเริ่มงานแรกด้วยการพาทีมเอาชนะทอตนัมฮอตสเปอร์ไปได้ 2-1 ที่สนามเซลเฮิร์ตพาร์ก ทั้งที่เป็นฝ่ายถูกยิงนำไปก่อน 0-1 อีกทั้งทอตนัมฮอตสเปอร์ก่อนหน้านั้นเพียงนัดเดียว เป็นฝ่ายเอาชนะเชลซี ซึ่งเป็นทีมนำในตารางคะแนนมาแล้วด้วยผ่านเข้าไปเล่นในฟุตบอลยูฟ่ายูโรปาลีก